Uutisissa: Vuosi sen jälkeen, kun Yhdysvallat vetäytyi Afganistanista, -
Afganistanin pelätään tulevan jälleen terroristien turvasatamaksi.
Mitä maan kristityille kuuluu?
Lisäksi: Ikuisuus mielessä. Miksi perhe jätti Piilaakson mukavuudet -
levittääkseen evankeliumia Tyynenmeren saarella?
Ja: Liki kaksi miljoonaa ihmistä on ylittänyt USA:n etelärajan tänä vuonna.
Monilla on riipaiseva tarina.
Vapaaehtoiset auttavat heitä selviytymisessä.
KRISTILLISEN MAAILMAN UUTISET
Hei ja tervatuloa uutisten pariin!
Ankkuriparini Wendy Griffith on juttumatkalla.
Terroristien turvapaikka.
Vuosi sitten USA jätti Afganistanin käytännössä Talebanin käsiin.
Nyt USA:n tiedustelutiedot osoittavat, -
että al-Qaida ja Isis rakentavat maahan jo koulutusleirejä.
Kongressiedustaja Mike Waltz (r) Floridasta, -
entinen erikoisjoukkojen sotilas ja Afganistanin veteraani, -
kertoo CBN-uutisille, että Afganistan on nyt terroristien turvapaikka.
Tiedusteluyhteisö on tehnyt selvästi tiettäväksi puolustusvaliokunnalle, -
että al-Qaida ja Isis kokoavat rivejä ja aikovat iskeä länteen taas.
Tilannetta seuraavien mukaan Taleban onnistui siinä, -
mistä Osama bin Laden ja Isis vain unelmoivat: -
kalifaatissa, jolla on valtion valta.
Talebanin myötä ryhmät on otettu avosylin vastaan, joskin hiljaisesti.
Ne ovat järjestäytymässä uudelleen Afganistanissa.
Waltzin mukaan Afganistanin luovuttaminen Talebanin käsiin -
on vahvistanut militantteja islamisteja kaikkialla.
YK ja sen tiedusteluanalyysi osoittavat, -
että Afganistaniin on hakeutumassa 10―15 000 ulkomaalaista taistelijaa.
Kesäkuussa USCENTCOMin komentaja Michael Kurilla -
kertoi tiedusteluun nojaten, -
että terroriryhmät, kuten al-Qaida, rakentavat koulutusleirejä.
Al-Qaida saattaa tehdä iskuja USA:ta vastaan tai sitten ei.
Se, että sillä on siihen kyky ja turvapaikka, on huolestuttavaa.
Al-Qaidan ja Talebanin suhteen vahvistumisesta on selviä viitteitä.
Al-Qaidan pitkäaikainen johtaja Aiman al-Zawahiri -
asui hienoston alueella Kabulissa, kunnes hän kuoli turvatalossa -
USA:n lennokki-iskussa 2. elokuuta.
YK kertoi vain viikkoja aiemmin, -
että al-Qaidan ylimmät johtajat antavat strategisia neuvoja Talebanille.
Ja niin vain Zawahiri tapettiin Kabulissa.
Se kertoo Talebanin ja al-Qaidan suhteesta kaiken olennaisen.
Taleban juhli tällä viikolla valtaannousun vuosipäivää.
Valtaosa kansasta pysyi kuitenkin kotona -
tyrmistyneenä Talebanin ankarasta hallinnosta.
Nyt on vuosi siitä, kun tytöt viimeksi pääsivät kouluun.
Sodaba Nazhand alkoi pitää tunteja kodissa, jonka sijaintia emme paljasta.
Talebanin naisvastainen ääri-ideologia ei ole muuttunut.
Se on sama Taleban kuin 20 vuotta sitten, -
mutta me emme voi olla samoja naisia kuin 20 vuotta sitten.
Taistelemme kyniemme ja äänemme avulla.
Naiset eivät saa toimia hallinnossa eivätkä kulkea yksin.
Heidän pitää peittää itsensä.
Afganistan ei pysty hyötymään naisten ja tyttöjen panoksesta yhteiskunnalle.
Maan talous on riekaleina.
Väestöstä 97 % on vajonnut köyhyyteen.
Nälänhädän kerrotaan levinneen laajalle.
Taloustilanne on vaikea. Päivä päivältä myös turvallisuustilanne heikkenee.
Räjähdyksiä ja itsemurhaiskuja on yhtä paljon kuin ennenkin.
Jo nyt puhutaan, että Afganistanista on tulossa luhistunut valtio.
Tulevaisuus näyttää hyvin synkältä. Se on kuin kalliojyrkänne, -
jota kohti me olemme ajamassa ilman turvavöitä.
Vaikutuksista kristittyihin tulee keskustelemaan Todd Nettleton.
Hän on Marttyyrien äänen viestintäpäällikkö. Kiva, että pääsit.
Miten kristityt ovat pärjänneet siellä tämän vuoden?
On tärkeää sanoa, että Afganistanissa on yhä kristittyjä -
huolimatta Talebanin valtaannoususta. Monet kristityt joutuivat pakenemaan.
Ratkaisevaa on, miten julkisesti kristitty on kertonut uskostaan.
Monet, jotka tiedettiin kristityiksi, joutuivat pakenemaan maasta.
Monet, joista ei niin tiedetty, päättivät jäädä. He tiesivät riskit.
He tietävät, mitä Taleban opettaa luopioista.
Mutta he ajattelivat, että kuka jakaa evankeliumia, jos kaikki lähtevät.
He päättivät rohkeasti jäädä.
Kasvaako seurakunta tämän kriisin keskellä?
Olen kuullut yksittäisiä kertomuksia, että ihmisiä tulee uskoon.
Toivomme ja voimme varmastikin rukoilla sitä, -
että Taleban kylvää herätyksen siemenet Afganistaniin -
niin kuin vallankumous kylvi herätyksen siemenet Iraniin.
Kun afganistanilaiset näkevät islamin pimeät, vihamieliset kasvot, -
joita Taleban edustaa, saakoon Herra koskettaa niin, -
että he alkavat kaivata jotain muuta. Kristityt ovat siellä -
valmiina kertomaan evankeliumin ja kertomaan, että on muutakin.
Miten sinne jääneet kristityt ovat pärjänneet kuluneen vuoden aikana?
Heillä on hyvin vaikeaa.
Kuten kuulimme, talous on huonossa jamassa. Kaikki kärsivät.
Ratkaisevaa on jälleen se, miten julkista heidän uskonsa on.
Kulttuuri siellä on hyvin yhteisöllinen.
Kaikki tietävät, mitä naapurissa tapahtuu ja keitä siellä käy.
Jos joku lakkaa käymästä perjantairukouksissa moskeijassa, -
pian aletaan kysellä, miksei häntä näkynyt -
ja miksei hän ole käynyt muutamaan viikkoon.
Siinä vaiheessa kristitty on todellisessa vaarassa.
Monien täytyy muuttaa muualle.
He muuttavat kaupunkiin, jossa he voivat hävitä väkijoukkoon.
Kun selviää, että henkilö on kristitty, hänestä tulee kohde.
Hiljattain johtaja Talebanin ylimmältä tasolta sanoi, -
ettei maassa ole kristittyjä.
Raporttien mukaan maassa asuu 10 000―15 000 uskovaa.
Mikä on sinun arviosi määrästä?
En tiedä tarkkaa määrää. Kun tilanne on niin kaoottinen -
ja ihmiset liikkuvat paljon, sitä on vaikea tietää tarkasti.
Sen tiedämme, että kristittyjä on kaikissa maakunnissa, -
ei vain yhdessä tietyssä kaupungissa tai osassa.
Evankeliumi on levinnyt koko maahan. Uskovat tarvitsevat rukouksiamme.
Totta. Kiitos, että tulit ohjelmaan.
Sitten Egyptiin, jossa ainakin 41 uskovaa on kuollut -
tulipalossa kirkossa tässä kuussa.
Muistotilaisuuksiin osallistui tuhansia ihmisiä.
Tuli tuhosi täynnä olleen koptikirkon pääkaupungissa Kairossa.
Sali täyttyi nopeasti mustasta paksusta savusta.
Ihmisiä nähtiin hyppäävän ikkunoista. Kuolleista ainakin 15 on lapsia.
Syttymissyystä ei ole varmaa tietoa. Syyksi epäillään oikosulkua.
Tulossa: Hän muutti perheineen toiselle puolelle maailmaa.
Hän sanoi, että satsaus evankeliumiin on kuin tallettaisi aarteen ikuisuuteen.
Paavalin kirje efesolaisille on Raamatun hienoimpia kirjoja.
Hän kertoo, keitä olemme Kristuksessa ja miten elää voittoisasti.
CBN:n "Putting on the Armor of God". Uusi äänitallenne Pat Robertsonilta.
Se antaa ymmärrystä Jumala-suhteesta -
ja neuvoo suhteessa puolisoon, lapsiin -
työkavereihin ja muihin kristittyihin.
Rohkaistu kuuntelemalla Efesolaiskirjettä Patin lukemana.
Rukoilen, että Herra siunaa sinua kuunnellessasi Sanaa -
ja että kasvat Hänen rakkautensa, voimansa -
ja suunnitelmansa tuntemisessa.
Ryhdy CBN:n kumppaniksi soittamalla ruudun numeroon -
tai osoitteessa cbn.com, niin lähetämme tuotteen.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Hei taas! Muutto perheen kanssa Piilaaksosta -
pienelle Tyynenmeren saarelle voi tuntua joistakin isolta uhraukselta.
Wayne Chen uskoo kuitenkin, että se tuottaa osinkoa ikuisuudessa.
Wendy Griffith jatkaa.
Vuonna 2009 taiwanilaissyntyinen Wayne Chen -
jätti Piilaakson mukavuudet -
ja muutti perheineen lähetystyöhön Bamille Papua-Uuteen-Guineaan.
Tulivuorisaaren halkaisija on vain 3 km. Asukkaita on 2 000.
Saarella ei ole makeaa vettä eikä mukavuuksia, kuten sähköä ja nettiä.
Sinne pääsee vain pikkuveneillä.
Malaria on ollut uhkana 10 vuotta, samoin vaimon syövän uusiutuminen.
Jos miettii vain selviytymistä, denguekuumetta, malariaa ja muuta, -
voi tulla mieleen, ettei kannata.
Mutta mielestäni kristittynä kyse ei ole siitä, miltä se tuntuu.
Kyse on siitä, miten Jumalan lapsina tulkitsemme kaiken sen, -
mitä elämässämme koemme.
Wayne ja Gail opiskelivat ensin kolme vuotta kieltä ja kulttuuria.
Sitten he kehittivät bamin kielen aakkoset.
He opettivat asukkaat lukemaan ja kirjoittamaan.
Sitten he kertoivat Jeesuksen kuolemasta ja ylösnousemuksesta.
Seurakunta perustettiin vuonna 2012.
Seuraavana vuonna 11 ihmistä kävi kasteella.
Vuonna 2016 valittiin ensimmäiset paikalliset vanhimmat.
He lähtivät toiselle saarelle 25 km:n päähän evankelioimaan.
Ennen uskoontuloa tein monia pahoja juttuja.
Käytin päihteitä, valehtelin ja vihasin ihmisiä.
Tein niin kuin maailman ihmiset.
Kun turvasin Herraan ja minusta tuli Jumalan lapsi, olin kuin uusi ihminen.
Olin tosi onnellinen.
Jumalan Sana tuli elämääni ja muutti sen kokonaan.
En ennen tiennyt, mitä on armo.
Kun opin lukemaan ja aloin lukea Raamattua, -
ymmärsin, mitä armo on.
Omavaraistaloudessa oli haastetta kyllin, mutta vaikeinta oli, -
kun vaimo sairastui ja hoitoresurssit olivat riittämättömät -
ja kun ei voinut taata perheen terveyttä ja turvallisuutta.
Waynelle puolisona ja isänä se oli suurin koettelemus ja haaste.
Joku sanoikin: "Sinulla ei ole oikeutta -
päättää lasten puolesta ja viedä heidät tällaiseen paikkaan."
Tapasin kysyä Jumalalta: "Miksi? Teemmekö jotain väärin?"
Kun mietimme, ovatko Jumala tai Hänen rakkautensa -
ja pelastuksensa muuttuneet, mikään niistä ei ollut muuttunut.
Loppukädessä minun piti tutkia sydäntäni. Missä oli turvani?
Oliko se siinä, mitä voin isänä tehdä -
vai luotinko siihen, että Jumala pitää meistä huolen?
Mukavuusalueelta lähtemisellä olisi hintansa, ja Wayne tiesi sen.
Kun hänen uskonsa horjui, -
hän kysyi itseltään, mihin hän haluaa käyttää elämänsä.
Kun elämämme on Jumalan käytössä, se ei välttämättä ole mukavaa -
tai meidän suunnitelmiemme mukaista.
Mutta en halua satsata vain tuleviin 20 tai 30 vuoteen.
Haluan satsata tuleviin 2 000 tai 20 000 vuoteen.
Emme mekään aina katso asioita ikuisuusnäkökulmasta.
Olemme ihan samanlaisia kuin kaikki muutkin.
Mutta tiedämme, että Jumala on kanssamme.
Vaikka kuolisimme, tiedämme, että menemme Jumalan luo.
Se selittää paljon. Tiedämme, että Hän rakastaa meitä.
Wendy Griffith, CBN News.
Olipa innoittava juttu.
Kiitos jutusta kumppaneillemme GOOD-TV-kanavalle Taiwaniin.
Tulossa: Pakolaisia virtaa Yhdysvaltoihin.
Kristityt huolehtivat heidän tarpeistaan.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Tämä on CBN:n Uutisvahti.
Kiitos seurasta!
Tuoreet uutiset, juttuja ja ohjelmia yksinoikeudella.
Luotettavaa uutisointia. - Kerromme, mitä tapahtuu ja miten rukoilla.
Tämä on CBN:n Uutisvahti.
Koska totuudella on väliä.
Arkisin viideltä CBN-uutiskanavalla.
Polvi polvelta siirrämme eteenpäin -
tietämystämme, arvojamme ja vahvuuksiamme.
Uudessa äänikirjassa "Putting on the Armor of God" -
Pat Robertson lukee Efesolaiskirjettä.
"Olkaa toisianne kohtaan ystävällisiä, hyväsydämisiä, -
anteeksiantavaisia toinen toisellenne, -
niinkuin Jumalakin on Kristuksessa teille anteeksi antanut."
Löydä Jumalan valtakunnan tietämys, arvot ja voima -
ja välitä ne seuraavalle polvelle. Tilaa heti.
Hei taas! Yhdysvalloissa etelärajan laittomasti ylittäneiden määrä -
lähestyy jo kahta miljoonaa. Se on enemmän kuin koskaan.
Uskontotaustaiset yömajat valmistautuvat kasvavaan tarpeeseen.
Heather Sells tutustui työhön Texasin El Pasossa.
Nämä ovat varhaisaamun näkyjä ja ääniä -
baptistien siirtolaismajan keittiöstä.
Noin 60 vanhempaa ja lasta tarvitsee aamiaista -
ja kyydin lentokentälle tai bussiasemalle.
He saavat lämpimän aterian, vaatteita ja hygieniatarvikkeita.
Pastori Kelly Knott johtaa työtä.
Heitä tulee Haitista, Chilestä, Brasiliasta, Turkista.
El Pason rajalle valuu todellinen sulatusuuni.
Kuukausittain jää kiinni kymmeniätuhansia siirtolaisia.
Seurakunnat ja järjestöt rientävät apuun.
El Pason seurakunnat ja uskontotaustaiset ryhmät -
majoittavat siirtolaisia 14 paikassa.
He toivovat voivansa avata uusia tiloja kasvavaan tarpeeseen.
Nyt perheitä on alkanut tulla aiempaa enemmän.
Ruben Garcia on vastaanottanut tulijoita yli 40 vuoden ajan yömajaan, -
joka on rajan johtavia uskontotaustaisista yömajoja.
Määrät ovat kasvaneet tänä vuonna.
Maat, kuten Nicaragua, Venezuela ja Kuuba, -
eivät ota vastaan USA:sta karkotettuja. Bidenin hallinto päästää -
turvallisuus- ja vainohuolten takia enemmän ihmisiä maahan.
Määrät kasvavat sellaisista maista, -
joihin ei voida karkottaa.
Esimerkiksi tänään maahanmuuttovirasto -
lähettää meille 470 pakolaista.
Garciaa motivoi usko ja etenkin Jumalan rakkaus köyhiä kohtaan.
Luomakunnan Jumala samaistuu ennen kaikkia meistä vähäisimpiin.
Jos siis me haluamme löytää oman pyhyytemme, -
jos haluamme löytää elämän syvyyden ja tarkoituksen tunteen, -
meidän täytyy mennä niiden pariin, -
joihin Jumala ennen kaikkea samaistuu.
Garcia järjestää majoitusta niille, -
jotka maahanmuuttovirasto laskee maahan.
Hän on perustanut yömajojen verkoston ja pyytää seurakuntia -
järjestämään telttasänkyjä, ruokaa, suihkuja ja kyytejä.
Näitä tiloja tukee yli 80 baptistiseurakuntaa.
Kellyn mukaan työ tasoittaa tietä evankeliumin kertomiselle.
Kukaan ei välitä, paljonko me tiedämme, -
vaan paljonko me välitämme.
Yksi vapaaehtoinen on Martha Lay.
Kristittynä ajattelen, että meidän pitää auttaa veljiämme ja sisariamme.
Lay järjestää vaateapua ja kuuntelee kertomuksia -
nälästä, väkivallasta kotimaassa ja epätoivoisesta matkasta, -
kuten isästä, joka kantoi vammaisen tyttärensä vuoren yli.
Heidän piti kavuta ylös. Polku oli hyvin kapea.
Isän piti kantaa tyttöä, ja hän melkein horjahti.
USA:n ja Meksikon rajalla yömajat ovat hieno esimerkki -
rajavartiolaitoksen ja kristillisten järjestöjen yhteistyöstä.
Siirtolaisten asiamiehenä toimiva elpasolainen Dylan Corbett sanoo, -
että se voi johtaa pysyviinkin ratkaisuihin.
Yhteisössämme asuu paljon rajavartijoita.
Monet asukkaista toimivat maahanmuuttopalveluissa.
Tiedämme, että tarvitaan ratkaisuja. Kehitämme niitä paikallistasolla.
Se valaa toivoa, että Washingtonista tulee uudistus.
Garcia seuraa lukujen kasvua -
ja pyrkii avaamaan lisää yömajoja muihinkin kaupunkeihin.
Toivon, että seurakunnat Denverissä ja Dallasissa kuuntelevat.
Siirtolaisille yritetään löytää lento tai bussikyyti El Pasosta, -
ettei synny ruuhka.
Pastori Kellyn yömajassa ilmassa on toivoa.
Nämä siirtolaiset pääsevät lähtemään lentokentälle.
Tämä on vain yksi pysäkki heidän matkallaan, mistä he tulevatkin.
Kun he pysähtyvät tänne El Pason rajakaupunkiin Texasissa USA:ssa, -
haluamme heidän näkevän Jumalan rakkauden.
Heather Sells, El Paso.
Pääkaupunki Washingtonista rehellisiä raportteja, -
haastatteluja ja analyysejä.
Konkaritoimittajat David Brody, John Jessup, Jenna Browder -
ja Eric Philips kertovat pääuutiset politiikan saralta.
Energia-alan säädöksillä on valtavia vaikutuksia talouteen.
Luotettavia uutisia.
Puolustamme heikoimpia ja avuttomimpia.
Faith Nation arki-iltaisin (EST).
Paavalin kirje efesolaisille on Raamatun hienoimpia kirjoja.
Hän kertoo, keitä olemme Kristuksessa ja miten elää voittoisasti.
CBN:n "Putting on the Armor of God". Uusi äänitallenne Pat Robertsonilta.
Se antaa ymmärrystä Jumala-suhteesta -
ja neuvoo suhteessa puolisoon, lapsiin -
työkavereihin ja muihin kristittyihin.
Rohkaistu kuuntelemalla Efesolaiskirjettä Patin lukemana.
Rukoilen, että Herra siunaa sinua kuunnellessasi Sanaa -
ja että kasvat Hänen rakkautensa, voimansa -
ja suunnitelmansa tuntemisessa.
Ryhdy CBN:n kumppaniksi soittamalla ruudun numeroon -
tai osoitteessa cbn.com, niin lähetämme tuotteen.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Pitkään piilossa ollut seinämaalaus on löydetty ja restauroitu.
Seinämaalaus tehtiin synagogassa Vermontissa yli sata vuotta sitten.
Se löytyi seinän takaa.
Harvinaisena pidetyn teoksen on tehnyt Ben Zion Black vuonna 1910.
Värikäs triptyykki kuvaa laintauluja, joiden molemmilla puolilla on leijona.
Ben Zion Black teki seinämaalauksen silloiseen Chai Adamin synagogaan.
Lopuksi: Koripallon college-joukkue vierailee Pyhässä maassa -
ottelukiertueella. Osalle pelaajista matkasta tuli hengellinen.
Chris Mitchell jatkaa.
Olemme vähän kutsuneet tätä syntymäoikeudeksi, -
mutta en halua ottaa mitään pois juutalaisten paluuoikeudesta.
Mutta varmaan ihmiset tajuavat, mihin pyrimme.
Yhdistäisin tähän myös Aabrahamin sopimukset.
Miksei pysähdyttäisi Bahrainissa tai Emiirikunnissa?
Pari ottelua siellä, pari täällä.
Se kertoisi suhteiden normalisoinnista. Katsotaan.
Bruce Pearl on Auburnin historian voitokkain valmentaja -
ja yksi neljästä juutalaisesta, jotka ovat vieneet joukkueen välieriin.
Hän näkee urheilun yhdistäjänä.
Se yhdistää ihmisiä, joukkueita, yliopistoja ja yhteisöjä.
Se on tuonut meidät yhteen.
Hän kokosi israelilaisia.
Jumala on siunannut meitä ja valinnut meidät. Sen mukana tulee vastuu.
Pelaajani edustavat nimeä pelipaidan etupuolella. Auburnia.
He edustavat nimeä selkäpuolella. Sukua.
Teidän pitää edustaa Jumalan lapsia, juutalaisia, -
sillä, miten toimitte, opiskelette, rakastatte toinen toisianne -
ja millaisia naapureita olette. Antakaa valon loistaa teihin -
ja kaikille kansoille.
Auburn pelasi näytösotteluita israelilaisia vastaan.
He kävivät Länsimuurilla, Kuolleellamerellä ja Genesaretilla.
Monet kävivät kasteella Jordanilla.
Monet, mm. Dylan Cardwell, olivat ensi kertaa Israelissa.
Raamattu heräsi eloon.
Katselimme Jerusalemia. Näin reitin, jota pitkin Jeesus kulki ristille.
Näin kiven, jolla hänet voideltiin.
Olen iloinen, että sain nähdä, miten Jeesus eli -
ja miten se vaikuttaa miljardeihin edelleen.
Cardwellin uratoiveissa on NBA ja palvelutyö.
Israelissa Raamattu heräsi eloon.
Olen lukenut ja opiskellut tästä paljon.
Olen kuullut tästä ystäviltä, perheeltä ja seurakunnassa. Mieletön juttu.
Tämä on iso juttu, isompi kuin olisin voinut pyytää.
Tämä on kaunis maa.
Minulta loppuvat sanat, mutta tämä on tosi kaunis maa.
Chris Mitchell, Jerusalem.
Huikeaa. Tässä kaikki tältä viikolta. Näkemiin ja Jumalan siunausta!